Nollaseteli

Nollasetelit ovat nimellisarvoltaan nollan euron arvoisia euroseteleitä, joissa on oikean setelin turvatekijät. Niitä painetaan turisteille sekä numismaattisiksi keräilykappaleiksi. Ne ovat nousseet paikoittain suositummiksi kuin esimerkiksi matkamuistoksi ostettavat postikortit. Nollaseteleitä on painettu vuodesta 2015 asti. Suomen ensimmäinen nollaseteli painettiin vuonna 2017.

Nollan euron seteleitä saavat painattaa pääsääntöisesti vain kulttuuri-instituutiot ja museot. Nollaseteleitä on kuitenkin painatettu myös Euroopan unionin ulkopuolelle huolimatta niiden euroon viittaavasta nimellisarvosta.

 Taustaa 
Idea nollaseteleistä syntyi vuonna 2015 Ranskassa. Tarkoituksena oli edistää matkailua. Ajatus nollaseteleiden painamisesta on sittemmin levinnyt muualle Eurooppaan.https://www.helsinginuutiset.fi/artikkeli/582264-tassa-ovat-suomen-ensimmaiset-0-euron-rahat-kerailyhinta-noussut-jo-lahelle-sataa Kaikkien nollaseteleiden kääntöpuolella on yhteisenä kuva-aiheena sommitelma eurooppalaisista muistomerkeistä.

Euroopan keskuspankki (EKP) on myöntänyt ranskalaiselle setelipajalle yksityisoikeuden painattaa nollaseteleitä oikean eurosetelin tavoin samalle paperille sekä samoilla turvatekijöillä.https://www.is.fi/taloussanomat/art-2000005457381.html Nollaseteleissä on siten turvatekijöinään hologrammeja, turvalankoja, vesileimoja ja numerosarjoja. E-kirjain setelissä viittaa painopaikkaan Ranskan Oberthur-setelipainoon. Nollasetelien koko on hieman 20 euron seteliä suurempi eli 135x74 millimetriä. Väriltään nollasetelit ovat violetteja.https://www.vantaansanomat.fi/artikkeli/687567-tama-nollan-euron-seteli-on-painettu-aidolle-paperille-vesileima-hologrammi-ja

Vain kulttuuri-instituutiot ja museot saavat painattaa nollaseteleitä. Yrityksillä ei ole samanlaista vapautta. Poikkeuksena säännöstä on kuitenkin ollut Michelin, jonka rengasukko on painettu autourheilupuiston nollaseteliin.

Nollasetelit ovat alkaneet korvata postikortteja muistoina monissa matkakohteissa. Esimerkiksi kaupungit ja museot ovat painattaneet nollaseteleitä.https://www.karjalainen.fi/uutiset/uutis-alueet/maakunta/item/190025 

Suomessa
Ensimmäinen suomalainen nollaseteli painettiin vuonna 2017, kun Hyvinkään kaupunki ja Suomen rautatiemuseo painattivat nollasetelin yhteistyössä. Suomeen nollasetelit toi Ulrich Hoefs.

Nollaseteleiden numeroinnin ensimmäinen kirjain kertoo tilaajamaan. Suomen nollasetelit tunnistaa kirjaimesta "L".

Luettelo Suomen nollaseteleistä
 Vuosi Etusivu  Lisätietoja  Painettu määrä  Lähteet 2017  Prinsessa-veturi nro 555  Hyvinkään kaupungin ja Suomen rautatiemuseon yhteistyössä tilaama. Juhlistaa Hyvinkään 100 vuotta rautatiekaupunkina.  5000 Billets-Touristiques.com. Noudettu 17.12.2018. 2018  Paavo Nurmi    5000 https://www.iltalehti.fi/raharumpu/201808032201113886_rr.shtmlBillets-Touristiques.com. Noudettu 17.12.2018. 2018  Suomen Joutsen  Merikeskus Forum Marinumin painattama.  5000 Billets-Touristiques.com. Noudettu 17.12.2018. 2018  Ähtärin eläinpuiston isopandat Lumi ja Pyry  Seteli julkaistiin 6.8.2018.  5000 Ähtäri Zoo - Ajankohtaista. Ähtäri Zoolla nyt oma pandaseteli . 6.8.2018. Noudettu 12.11.2018. 2018  Suomen lasimuseon rakennus ja kolme Aurinkopulloa   5000 Billets-Touristiques.com. Noudettu 17.12.2018. 2018  Hämeen linna   5000 Billets-Touristiques.com. Noudettu 17.12.2018. 2018  Joulupukin Pääposti: kuvana joulupukki.  Setelistä on liikkeellä versio, jossa sana "arctic" on kirjoitettu väärin muotoon "artic". Molempia sarjoja on painettu 10000.  10000(+10000) Billets-Touristiques.com. Noudettu 17.12.2018.Billets-Touristiques.com. Noudettu 17.12.2018. 2018  Joulupukin Pääposti: kuvana Joulupukin Pajakylä.  Setelistä on liikkeellä versio, jossa sana "arctic" on kirjoitettu väärin muotoon "artic". Molempia sarjoja on painettu 5000.  5000(+5000) Billets-Touristiques.com. Noudettu 17.12.2018.Billets-Touristiques.com. Noudettu 17.12.2018. 2018  Suomen DC-yhdistyksen Douglas DC-3   5000 Billets-Touristiques.com. Noudettu 17.12.2018. 2018  Suomen rautatiemuseo 120 vuotta.   5000 Billets-Touristiques.com. Noudettu 17.12.2018. 2018   Kangasalan tieliikennemuseo Mobilian painattama.  5000 Billets-Touristiques.com. Noudettu 17.12.2018. 2018  Louhisaaren kartano   5000 Billets-Touristiques.com. Noudettu 17.12.2018. 2018  Minna Canth  Kuopiolaisen kirjailijan Minna Canthin muistoksi painettu.  Billets-Touristiques.com. Noudettu 17.12.2018. 2018  Helsinki   10000 Billets-Touristiques.com. Noudettu 17.12.2018. 2019  Temppeliaukion kirkko   Billets-Touristiques.com. Noudettu 17.12.2018.

Euroopassa
Monen nollasetelin keräilyarvo Suomen ulkopuolella on noussut jo yli sataan euroon asti. Esimerkiksi vuoden 2016 Duisburgin stadionia kuvaava nollaseteli voi maksaa lähes tuhat euroa. Ensimmäinen halutuksi noussut virhepainatus on Ranskan Sarlat-la-Canédan hanhiaiheinen seteli, jossa on kolmen hanhen sijaan kuusi hanhea.

Pohjoismaista Suomi oli ensimmäinen, jossa nollaseteleitä on saatavilla.

Aasiassa
Myös Euroopan ulkopuolelle on tuotettu nollaseteleitä. Esimerkiksi Kiinassa on ollut liikkeellä ainakin vuodesta 2018 lähtien nollan euron nimellisarvoisia seteleitä. Kiinassa on myös nollaseteleitä muistuttava uhrirahan perinne, ja nekin ovat siellä suosittu keräilykohde.

Katso myös
2 euron erikoisrahat

Lähteet

 Aiheesta muualla 

Nolla-euro seteleiden keräily 


 Billets-Touristiques.com – Kartta nollaseteleistä 

Luokka:Euro